Ügyiratszám: HSZ/16238/2019.

**KIVONAT**

**Készült:** Hajdúszoboszló Város Önkormányzata Városfejlesztési, Mezőgazdasági Bizottsága (továbbiakban: VMB) és a Gazdasági Bizottság 2019. július 3 - án 10.00 órakor kezdődött nyilvános és egyben együttes üléséről

**85/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága a 2019. július 4 - ei ülésének napirendjét a következők szerint határozza meg:**

**NAPIRENDI PONTOK:**

**A Képviselő - testület 2019. július 4 - i ülés anyagának véleményezése:**

1. Előterjesztés a településrendezési tervek módosításához kapcsolódó döntésekről.(7.sz.Képviselő – testületi napirendi javaslat)

Előadó: városi főépítész

1. Előterjesztés a településrendezési tervek módosítására (a Szováti úti vasúti átjáró kapcsán). (8.sz.Képviselő – testületi napirendi javaslat)

Előadó: városi főépítész

1. Előterjesztés a településrendezési terv módosítására irányuló kérelemről. (9.sz.Képviselő – testületi napirendi javaslat)

Előadó: városi főépítész

1. Előterjesztés Csontos u. 81. szám alatti fogott telek értékesítésére. (10.sz.Képviselő – testületi napirendi javaslat)

Előadó: gazdasági irodavezető

1. Előterjesztés Jókai sor 10. számú pavilon elővásárlási jog gyakorlására. (11.sz.Képviselő – testületi napirendi javaslat)

Előadó: gazdasági irodavezető

1. Előterjesztés Hősök tere 3. szám mögötti 15. számú garázs elővásárlási jog gyakorlására. (12.sz.Képviselő – testületi napirendi javaslat)

Előadó: gazdasági irodavezető

1. Előterjesztés Hajdúszoboszló állomás vízrendezésére és a K 2-0-0 jelű csatorna rendezésére. (13.sz.Képviselő – testületi napirendi javaslat)

Előadó: gazdasági irodavezető

1. Előterjesztés tulajdonosi hozzájárulás tornatermi ajtó szélesítéséhez. (14.sz.Képviselő – testületi napirendi javaslat)

Előadó: gazdasági irodavezető

1. Előterjesztés állami tulajdonban lévő utak kátyúzási feladatinak többletforrás igényéről. (15.sz.Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés a "Fenntartható közlekedésfejlesztés Hajdúszoboszlón" című pályázat megvalósítással kapcsolatosan. (16.sz.Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés az óvodakonyha pályázat megvalósításával kapcsolatosan. (17.sz.Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés Önkormányzati bérlakások tetőfelújításával kapcsolatosan

Előadó: városfejlesztési irodavezető-helyettes

**Csak bizottsági anyag:**

1. Előterjesztés az óvoda konyha fejlesztéshez szükséges forrás biztosítására

Előadó: városfejlesztési irodavezető-helyettes

1. Előterjesztés Böszörményi útra vonatkozó forgalomtechnikai javaslatról

Előadó: városfejlesztési irodavezető-helyettes

1. Előterjesztés Forgalomtechnikai tükrök kihelyezéséről

Előadó: városfejlesztési irodavezető-helyettes

1. Előterjesztés útirányjelző táblák kihelyezéséről

Előadó: városfejlesztési irodavezető-helyettes

1. Előterjesztés az Aprónép Óvoda kerítésének felújítása tárgyában

Előadó: városfejlesztési irodavezető-helyettes

1. Előterjesztés pannóvilágítás kiépítéséről

 Előadó: humán – közszolgálatatási irodavezető - helyettes

1. Előterjesztés Móricz Zsigmond utca forgalmi rend módosításáról

Előadó: városfejlesztési irodavezető - helyettes

Bejelentések, tájékoztatások.

**Napirendek megtárgyalása:**

1. **Előterjesztés a településrendezési tervek módosításához kapcsolódó döntésekről.**

**86/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy:**

1. **Hajdúszoboszló Város Képviselő-testülete a településrendezési tervek módosításához kapcsolódó partnerségi egyeztetést lezárja. A beérkezett 1 db lakossági észrevétel nem kapcsolódik a konkrét módosítások egyikéhez sem, így arról a HÉSZ felülvizsgálata során kíván dönteni.**
2. **Az egyes tervek illetve programok környezeti vizsgálatáról szóló 2/2005.(I.11.) Korm.rendelet 4.§.(2) alapján – a bekért állami szervek nyilatkozatának figyelembe vételével - külön környezeti vizsgálatot nem tart szükségesnek.**
3. **A véleményezési szakaszt lezárja. Az állami főépítész felvetéseire adott tervezői válaszokat elfogadja. A Soproni temető helyén létesítendő lakóparkkal a HBM Kormányhivatal Debreceni Járási Hivatala Környezetvédelmi és Természetvédelmi Főosztálya kifogásával szemben az önkormányzat - a korábbi döntésével összhangban - továbbra is támogatja a lakópark lehetőségét. Indoklás: A közelben lévő gazdasági zónában komoly levegőszennyezési forrás, illetve a lakóterületre zavaró zajforrás nem található. A környezetvédelmi előírások betartása kötelező számukra, annak ellenőrzése az illetékes hatóságok feladata. A tervezett lakóparkot területükön belül külön erdősáv védi az üzemi területek felől, mely mind a zaj, mind pedig a porszennyezés hatását mérsékli.**

Határidő : 2019. július 4.

Felelős : VMB elnök

1. **Előterjesztés a településrendezési tervek módosítására (a Szováti úti vasúti átjáró kapcsán).**

**87/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy Hajdúszoboszló Város Képviselő-testülete a településszerkezeti tervét az előterjesztés melléklete alapján módosítja:**

1. **Hész módosítás Rendelet tervezete**

II/B. HELYI ÉPÍTÉSI SZABÁLYZAT MÓDOSÍTÁSA

**Hajdúszoboszló Város Önkormányzati Képviselő-testületének**

**../2019.(…..) sz. rendelete a 9/2015.(IV.23.) sz. rendeletével jóváhagyott**

 **Helyi Építési Szabályzat módosításáról**

Hajdúszoboszló Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény (továbbiakban: Magyarország Alaptörvénye 32. cikk (2) bekezdésében foglalt felhatalmazás alapján, a Magyarország helyi önkormányzatokról szóló 2011. évi CLXXXIX. Törvény 13. §. (1) bekezdés 5. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 38. § (2) bekezdésében biztosított véleményezési jogkörében eljáró:

* Hajdú-Bihar Megyei Kormányhivatal Kormánymegbízotti Kabinet Állami Főépítész
* Hajdú-Bihar Megyei Kormányhivatal Népegészségügyi Főosztály
* Hajdú-Bihar Megyei Kormányhivatal Környezetvédelmi és Természetvédelmi Főosztály
* Hajdú-Bihar Megyei Kormányhivatal Debrecen Járási Hivatala Építésügyi és Örökségvédelmi Osztály
* Hortobágyi Nemzeti Park Igazgatósága,
* Hajdú-Bihar Megyei Kormányhivatal Földhivatali Főosztály
* Hajdú-Bihar Megyei Kormányhivatal Földművelésügyi és Erdőgazdálkodási Főosztály
* Hajdú- Bihar Megyei Kormányhivatal Élelmiszerlánc-biztonsgi Növény és Talajvédelmi Főosztály
* Borsod-Abaúj-Zemplén Megyei Kormányhivatal Műszaki Engedélyezési és Fogyasztóvédelmi Főosztály
* Nemzeti Média- és Hírközlési Hatóság
* Hajdú-Bihar Megyei Katasztrófavédelmi Igazgatóság,
* Tiszántúli Vízügyi Igazgatóság
* Honvédelmi Minisztérium Hatósági Hivatal
* Hajdú-Bihar Megyei főépítész
* a partnerségi egyeztetés szereplői véleményének kikérésével,
* 314/2012. (XI.8.) Korm. rendelet 40. § szerinti véleményezési jogkörben eljáró Hajdú-Bihar Megyei Kormányhivatal Kabinet Iroda Állami Főépítész záró szakmai véleményének figyelembevételével,

a következőket rendeli el:

(Jelen rendelet a módosításra kerülő előírásokat tartalmazza. A módosítással nem érintett előírások továbbra is hatályban maradnak.)

**1.§.**

A Hajdúszoboszló Város helyi építési szabályzatáról és szabályozási tervéről szóló 04/2014. (VI. 26.) önkormányzati rendelet (a továbbiakban: HÉSZ) 1b. mellékletének (Külterület szabályozási tervének) és 2. mellékletének (Belterület szabályozási tervének) e-jelű területegységre vonatkozó szabályozása e rendelet 1. melléklete szerint módosul.

**2.§.**

**Hész 2.§ (3)** A szabályozat mellékleteit képező tervlapok közül a 2018. évi 1/e számú módosítással érintett tervlapok „Sz-1” –jelű (Külterületi, „Sz-2” (Belterületi) szabályozási tervlapok jelölése változik. Sz-1/m1 és Sz-2/m1 jelölésre. A jóváhagyást követően a tervlapon átvezetésre (egybeszerkesztésre) kerülnek a jelen rendelet megalkotásával együtt elfogadott, SZ-2m/1, SZ-1m/2 és SZ-2m/3 szabályozási terv területegységre vonatkozó módosításai. Ezt követően a módosítással érintett területegységek szabályozási tervlapjai önállóan már nem használhatóak.

Fentiek alapján a Hész. 2.§ (3) pontja helyére az alábbi lép.

 *(3) A HÉSZ*

1. *1. melléklete az Sz-1a/m2 Külterület szabályozási terv M= 1:20 000 szabályozási tervlap;*
2. *2. melléklete az Sz-2/m2 Belterület szabályozási terv M= 1: 4 000 szabályozási tervlap;*
3. *3. melléklete az „Építési övezetek előírásai” 1-5 táblázat*
4. *4. melléklete az „Országos és térségi övezetek lehatárolása” A/3 méretű tervlap*

**3.§.**

Ez a rendelet a jóváhagyását követő napon lép hatályba.

1. **Előterjesztés a településrendezési terv módosítására irányuló kérelemről.**

**88/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy Hajdúszoboszló város Képviselő-testülete elviekben támogassa Peterman László kezdeményezését, mely szerint a belterületi határ módosításával egy új utca nyílhat a Fekete László u. – vasút közötti területen. A területre telepítési tanulmánytervet kell a beruházónak készíttetnie, melyet a Helyi Építészeti-Műszaki Tervtanács véleményével együtt be kell mutatni az önkormányzatnak. Ez képezheti a településrendezési szerződés alapját.**

Határidő : 2019. július 4.

Felelős : VMB elnök

1. **Előterjesztés Csontos u. 81. szám alatti fogott telek értékesítésére.**

**89/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy Hajdúszoboszló Város Önkormányzatának Képviselő – testülete hozzájárulását adja a Hajdúszoboszló, Csontos utca 81.szám alatti 4421 hrsz – ú telek értékesítéséhez, a rajta található 4421/A hrsz – ú lakóház társtulajdonosa, Krasznai József (4200. Hajdúszoboszló, Haladás utca 17.) részére 2.850.000 Ft eladási áron.**

**Vevő a vételárat az adás – vételi szerződés aláírásával egyidejűleg fizeti meg az eladó számlájára. A Képviselő – testület felhatalmazza a Polgármestert az adás – vételi szerződés aláírására.**

Határidő : 2019. július 4.

Felelős : VMB elnök

1. **Előterjesztés Jókai sor 10. számú pavilon elővásárlási jog gyakorlására.**

**90/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy Hajdúszoboszló Város Önkormányzatának Képviselő – testülete nyilatkozzon, hogy a Hajdúszoboszló, Jókai soron lévő, 5402 hrsz – ú közterület megnevezésű ingatlanon található 10. számú pavilon Hódosi Zoltán eladó által 2019.06.24 napon kötött adásvételi szerződésre vonatkozóan Hajdúszoboszló Város Önkormányzata élni kíván elővásárlási jogával, és 4.000.000 Ft vételár megfizetése mellett megvásárolja a 30,8 m2 alapterületű pavilont. Az Önkormányzat a vételárat a költségvetési tartalék terhére fizeti meg az eladó részére.**

**A Képviselő – testület felhatalmazza a Polgármestert az adásvételi szerződés aláírására.**

Határidő : 2019. július 4.

Felelős : VMB elnök

1. **Előterjesztés Hősök tere 3. szám mögötti 15. számú garázs elővásárlási jog gyakorlására.**

**91/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága nem támogatja, hogy a Hajdúszoboszló, Hősök tere 3. szám mögött lévő, 60900/2 hrsz –ú közterület megnevezésű ingatlanon található 15.számú garázs 6/18-ad tulajdoni hányadának Fekete Sándor eladó által 2019.06.25. napon kötött adásvételi szerződésre vonatkozóan Hajdúszoboszló Város Önkormányzata élni kívánjon elővásárlási jogával, és 150.000 Ft vételár megfizetése mellett megvásárolja a 16 m2 alapterületű garázst.**

Határidő : 2019. július 4.

Felelős : VMB elnök

1. **Előterjesztés Hajdúszoboszló állomás vízrendezésére és a K 2-0-0 jelű csatorna rendezésére**

**92/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy Hajdúszoboszló Város Önkormányzata tulajdonában lévő Hajdúszoboszló 6846/9 és 0219 hrsz – ú ingatlanok tulajdonosi jog gyakorlója, tulajdonosi hozzájárulását adja a Püspökladány – Ebes vasúti vonalszakasz vasúti pálya és biztosítóberendezés korszerűsítési munkái tárgyú projektet érintő Hajdúszoboszló állomás vízrendezési munkálatainak elvégzéséhez oly módon, hogy a K2-0-0 jelű csatorna 6848/8 és 6848/9 hrsz – ú, magántulajdonban lévő szakasza áthelyezésre kerüljön a Hajdúszoboszló Város Önkormányzata tulajdonába lévő 6846/9 hrsz-ú ingatlannak a Papp I. utca folytatásában, a HÉSZ által közterületnek kijelölt ingatlanrészére.**

**A csatorna kialakítása érdekében a Képviselő – tetület hozzájárulását adja a 6846/9 hrsz – ú ingatlan HÉSZ szerinti megosztásához és művelésből való kivonásához.**

**Hajdúszoboszló Város Önkormányzatának Képviselő – testülete felhatalmazza a Polgármestert a szükséges okiratok aláírására.**

Határidő : 2019. július 4.

Felelős : VMB elnök

**93/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy Hajdúszoboszló Város Önkormányzatának Képviselő – testülete elviekben hozzájárulását adja ahhoz, hogy a HÉSZ 0220/8, 0220/23, 0217, 0219 hrsz – ú ingatlanokat érintő módosítását követően:**

* **a K 2-0-0 jelű csatorna új nyomvonal szerint kerüljön kialakításra, melyet a kérelmező Peterman László vállal saját költségen megterveztetni, engedélyeztetni ill. kivitelezni.**
* **a módosított HÉSZ szerint a kérelmező által kialakított új utcán szennyvízcsatorna gerincvezeték, az ivóvíz gerincvezeték, az elektromos áram utcába történő bevezetése, valamint útalap minőségű út kialakítása, majd önkormányzat részére tulajdonba, ill. üzemeltetésre átadásra kerüljön.**
* **kialakított új út, ill. csatorna új nyomvonalát érintő ingatlanrészeket kérelmező az önkormányzat tulajdonába adja, cserében, ezzel egyidejüleg az önkormányzat a csatorna régi, felhagyott szakasza alatti földterületet kérelmező tulajdonába adja.**

**Hajdúszoboszló Város Önkormányzatának Képviselő – testülete felhatalmazza a Polgármestert a szükséges okiratok aláírására.**

Határidő : 2019. július 4.

Felelős : VMB elnök

1. **Előterjesztés tulajdonosi hozzájárulás tornatermi ajtó szélesítéséhez.**

**94/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy Hajdúszoboszló Város Önkormányzatának Képviselő – testülete, mint a Hajdúszoboszló, Kölcsey utca 2-4. szám alatti, 2127 hrsz –ú ingatlanon felvett iskolaépület tulajdonosi jog gyakorlója, hozzájárulását adja ahhoz, hogy az iskola tornatermének bejárati ajtaja, Nyíri Sándor tartószerkerkezeti szakértő által készített, Tartószerkezeti szakértői véleményben foglaltak alapján, szélesítésre kerüljön.**

**A kivitelezés költségét a Hatás Alapítvány finanszírozza.**

**Hajdúszoboszló Város Önkormányzatának Képviselő – testülete felhatalmazza a Polgármestert a szükséges okiratok aláírására.**

Határidő : 2019. július 4.

Felelős : VMB elnök

1. **Előterjesztés állami tulajdonban lévő utak kátyúzási feladatinak többletforrás igényéről.**

**95/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy Hajdúszoboszló Város Önkormányzatának Képviselő – testülete támogassa az állami tulajdonban, de önkormányzati kezelésben lévő Debreceni útfél – Tessedik Sámuel utca és a 4.sz. főút elkerülő szakasza között – kátyúzási munkálatainak elvégzését, amelyhez további bruttó 10 MFt keretösszeget biztosít a tartalékkeret terhére.**

Határidő : 2019. július 4.

Felelős : VMB elnök

1. **Előterjesztés a "Fenntartható közlekedésfejlesztés Hajdúszoboszlón" című pályázat megvalósítással kapcsolatosan.**

**96/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy Hajdúszoboszló Város Önkormányzatának Képviselő – testülete a 117/2017.(VI.15.) és a 162/2017.(IX.07.) sz. határozatát az alábbiak szerint módosítsa:**

**Hajdúszoboszló Város Önkormányzatának Képviselő – testülete támogatja a Területi Operatív Program keretében benyújtott „Fenntartható közlekedésfejlesztés Hajdúszoboszlón” című TOP-3.1.1-15HB1-2016-00007. azonosító számú pályázat megvalósításához szükséges bruttó 466.430.948 Ft összegű beruházási költségből, bruttó 427.913.475 Ft összegű támogatás és eddigi bruttó 33,823 mFt saját forrás mellett, további bruttó 4,7 mFt saját forrás biztosítását a projekt elszámolhatósága érdekében a 2019. évi költségvetés 1.sz. melléklet tartalékok, pályázati tartalékok terhére.**

Határidő : 2019. július 4.

Felelős : VMB elnök

1. **Előterjesztés az óvodakonyha pályázat megvalósításával kapcsolatosan.**

**97/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy Hajdúszoboszló Város Önkormányzatának Képviselő – testülete a 125/2018.(VII.05.) sz. határozatát az alábbiak szerint módosítja:**

**Hajdúszoboszló város Önkormányzatának Képviselő – testülete támogatja az „Önkormányzati étkeztetési fejlesztések támogatására” pályázati kiírás keretében a Hajdúszoboszlói Gazdasági Szolgáltató Intézmény óvodakonyha fejlesztésének megvalósításához további bruttó 8 MFt saját forrás biztosítását, a 2019. évi költségvetés 1.sz. melléklet tartalékok keret terhére.**

Határidő : 2019. július 4.

Felelős : VMB elnök

1. **Előterjesztés Önkormányzati bérlakások tetőfelújításával kapcsolatosan**

**98/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy Hajdúszoboszló Város Önkormányzatának Képviselő – testülete a Hajdúszoboszló, Tokay utca 52-74.szám alatti, önkormányzati tulajdonú sorházi bérlakások tetőfelújításához a bekerülési költség 50% mértékét, de legfeljebb 4 MFt + ÁFA összeget biztosít a Hajdúszoboszlói Városgazdálkodási Nonprofit Zrt részére a 2019. évi városi költségvetés tartalék kerete terhére.**

Határidő : 2019. július 4.

Felelős : VMB elnök

1. **Előterjesztés az óvoda konyha fejlesztéshez szükséges forrás biztosítására**

HajH

**99/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága a Rákóczi u. 21. sz. alatti óvodakonyha felújításához szükséges bontási költségekre – burkolatok és hűtőkamra - bruttó 3,31 MFt keretösszeget biztosít, a 2019. évi intézményfelújítási keret terhére.**

Határidő : Pályázat ütemezése szerint

Felelős : Polgármester, Jegyző

1. **Előterjesztés Böszörményi útra vonatkozó forgalomtechnikai javaslatról**

**100/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja a Böszörményi út Szent Erzsébet utca – Liget utca közötti szakaszán 50 km/h sebességkorlátozás bevezetését és „Gyalogosok” jelzőtábla kihelyezését.**

Határidő : 2019.07.15.

Felelős : Jegyző, VGN Zrt. - vezérigazgató

1. **Előterjesztés Forgalomtechnikai tükrök kihelyezéséről**

**101/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja:**

**- a Luther utca – Bányász utca torkolatban és a Semmelweis utca – Erzsébet utca torkolatban forgalomtechnikai tükrök kihelyezését.**

**- a Kemping utca – Debreceni útfél torkolatban forgalomtechnikai tükrök és STOP tábla kihelyezését.**

**- a Tessedik Sámuel utca – Debreceni útfél torkolatban STOP tábla kihelyezését.**

Határidő : 2019. július 31

Felelős :Jegyző, VGN Zrt. – vezérigazgató

1. **Előterjesztés útirányjelző táblák kihelyezéséről**

**102/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja Budapest, Debrecen és Centrum feliratú nyíllal ellátott útirányjelző tábla kihelyezését, a Pávai Vajna Ferenc utca – Mátyás király sétány torkolatában (az ABC oldalában), valamint a Mátyás király sétány végén (a Hotel Silver melletti területre), a Fürdő utca Sport utca – Debreceni útfél közötti szakaszon, és a Debreceni útfélen, a Kemping utca torkolattal szemben.**

Határidő : 2019. július 31.

Felelős :Jegyző, VGN Zrt. - vezérigazgató

1. **Előterjesztés az Aprónép Óvoda kerítésének felújítása tárgyában**

**103/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja az Aprónép Óvoda kerítés felújítási munkálatainak elvégzését a csatolt árajánlat alapján, bruttó 1.252.000,-Ft összegben, melynek fedezete a 2019. évi városi költségvetés 14. sz. melléklet 2/ÖK során biztosított.**

**Utasítja a Jegyzőt a szükséges intézkedések megtételére.**

Határidő : azonnal

Felelős : Jegyző

**18. Előterjesztés pannóvilágítás kiépítéséről**

**104/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága a Hősök terén található pannók megvilágításának kiépítési és bekötési munkálataira bruttó 550.000 Ft-ot biztosít.**

**Az összeg forrása a költségvetés intézményfelújítási kerete.**

Határidő : azonnal

Felelős : jegyző

1. **Előterjesztés Móricz Zsigmond utca forgalmi rend módosításáról**

**104/2019. (VII.03.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy a Hajdúszoboszlói Polgármesteri Hivatal, Városfejlesztési Csoportja által végzett szakmai vizsgálat eredményeként, a Móricz Zsigmond utcára forgalom vagy sebességkorlátozó táblát helyezzen el.**

Határidő : azonnal

Felelős : jegyző

**k.m.f.**

***Marosi György Csongor sk. Orosz János sk.***

***VMB tag VMB elnök***

A kivonat hiteléül:

Hajdúszoboszló, 2019. 07.11.

*Molnár Edit leíró*